**CAVALCADA DE REIS**

**CONSELLS DE SEGURETAT I AUTOPROTECCIÓ**

**En condicions normals:**

* Abans d’anar-hi informeu-vos del recorregut així com les condicions meteorològiques
* Tingueu localitzades les sortides d’emergència o les vies d’evacuació i estigueu atents a les indicacions del personal de seguretat.
* Estigueu **pendents dels nens**, i porteu-los agafats de la mà. **Eviteu que sobrepassin el cordó de seguretat de les carrosses per a la recollida de caramels i que s’acostin en excés als vehicles i carrosses de la cavalcada.**
* Estigueu pendents de la gent gran i de les persones amb dificultats de mobilitat
* No pugeu a les baranes, tanques o d’altres elements de delimitació inestables que puguin ser perillosos
* **No envaïu l’espai destinat al pas de la comitiva de la Cavalcada de Reis**, així com els espais habilitats per al desenvolupament de les actuacions
* **No empenyeu mai** per accedir a una zona perquè podeu provocar una caiguda o allau
* Seguiu en tot moment les indicacions que pugui donar els membres de seguretat i de l’organització
* No parleu ni feu senyals que puguin distreure ni al personal de seguretat ni als membres de la comitiva
* **No creueu pel mig de les carrosses**
* **No tireu caramels**, sobretot cap als reis, patges, ni personal de l’organització.

**En cas d’emergència:**

* Mantingueu la calma i estigueu atents a les indicacions dels serveis d’emergència.
* Dirigiu-vos a carrers segurs sense aturar-vos. En cap cas torneu enrere.
* Eviteu cridar, córrer o empènyer els altres, ja que podríeu provocar situacions molt perilloses per a la gran quantitat de persones que hi ha concentrades.
* Si detecteu vosaltres l’emergència, doneu l’alerta a un membre de seguretat que hi haurà a la cavalcada o, si no en teniu cap a prop, truqueu al 112

Sant Vicenç de Castellet, gener 2024